જામનગરની જી.જી. હોસ્પિટલમાં સફાઇ કોન્ટ્રાકટમાં ચાલતી ગોબાચારી અંગે નવા ટેન્ડર તા.૩ ઓકટોબરનાં રોજ ખોલવામાં આવનાર હતા પરંતુ તેમાં કેગ દ્વારા જેની ગોબાચારી ઉજાગર કરવામાં આવેલ હતી તે બે પાર્ટી જે બ્લેક લિસ્ટ હોવા છતાં તેઓના ટેન્ડર પણ પુન: આવેલ હતા અને કોન્ટ્રાકટર અને તંત્રની મીલિભગતનો અહેવાલ તા.૪ ઓકટોબરના નવગુજરાત સમયમાં પ્રસિદ્ધ થતા તે જ દિવસે ગાંધીનગરથી આ ટેન્ડરો ખોલવા સામે રૂકજાવનો આદેશ છૂટયો હતો. તે વાતને આજે વીસ દિવસ પછી પણ હજુ જુની પાર્ટી પાસેથી જ કામ લેવાઈ રહ્યું છે.